3. ลักษณะการประกอบธุรกิจ

3.1 ประวัติความเป็นมา การเปลี่ยนแปลง และพัฒนาการที่สำคัญของบริษัท

ความเป็นมาของธุรกิจบริษัทในกลุ่มบริษัทสมบูรณ์

บริษัท สมบูรณ์ แอ๊ดวานซ์ เทคโนโลยี จำกัด (มหาชน) (“บริษัทฯ” หรือ “SAT“) ก่อตั้งเมื่อวันที่
14 กันยายน 2538 ด้วยทุนจดทะเบียน 80 ล้านบาท เพื่อประกอบธุรกิจผลิตชิ้นส่วนยานยนต์
โดยมีผลิตภัณฑ์หลักคือ เพลาข้าง (Axle Shaft) มีโรงงานและสำนักงานตั้งอยู่เลขที่ 129 หมู่ที่ 2
ถนนบางนา-ตราด ก.ม.15 ตำบลบางโฉลง อำเภอบางพลี จังหวัดสมุทรปราการ ต่อมาในปี 2547
ได้เพิ่มทุนจดทะเบียนเป็น 226 ล้านบาท โดยเสนอขายให้กับผู้ถือหุ้นเดิม
และได้แปลงสภาพเป็นบริษัทมหาชนจำกัด เมื่อวันที่ 31 มกราคม 2548 ด้วยทุนจดทะเบียน 300
ล้านบาท แบ่งเป็นหุ้นสามัญจำนวน 300 ล้านหุ้น มูลค่าที่ตราไว้หุ้นละ 1 บาท

ปัจจุบัน บริษัทฯมีบริษัทย่อยจำนวน 3 บริษัท ได้แก่ 1) บริษัท สมบูรณ์หล่อเหล็กเหนียวอุตสาหกรรม
จำกัด (“SBM”) 2) บริษัทบางกอกสปริงอินดัสเตรียล จำกัด (“BSK”) และ 3) บริษัท
อินเตอร์เนชั่นแนลแคสติ้งโปรดักส์ จำกัด (“ICP”) ซึ่งบริษัทฯ ถือหุ้นใน 3 บริษัทย่อยสัดส่วนร้อยละ
99.99

การเปลี่ยนแปลงและพัฒนาการที่สำคัญในปีที่ผ่านมา

• กุมภาพันธ์ 2551 คณะกรรมการบริษัทฯ ได้มีมติอนุมัติให้บริษัทฯ ขยายกำลังการผลิต Axle
Shaft (ในส่วนของ Machining Line H) ที่นิคมอุตสาหกรรมอีสเทิร์นซีบอร์ด จังหวัดระยอง
เป็นเงินลงทุน 269.60 ล้านบาท ซึ่งเริ่มทำการผลิตไปแล้วเมื่อเดือนธันวาคม 2551

• มีนาคม 2551 คณะกรรมการบริษัทฯ ได้มีมติอนุมัติให้ BSK ลงทุนสร้างโรงงานแห่งใหม่
เพื่อขยายกำลังการผลิต Coil Spring ที่นิคมอุตสาหกรรมอมตะซิตี้ จังหวัดระยอง เป็นเงินลงทุน
286 ล้านบาท ซึ่งเริ่มทำการผลิตไปแล้วเมื่อเดือนกุมภาพันธ์ 2552

• มีนาคม 2551 คณะกรรมการบริษัทฯ ได้มีมติอนุมัติให้ ICP ซื้อที่ดินในนิคมอุตสาหกรรมอมตะซิตี้
จังหวัดระยอง เพื่อรองรับการขยายกำลังการผลิตในอนาคต เป็นเงินลงทุน 104 ล้านบาท

• มีนาคม 2551 คณะกรรมการบริษัทฯ ได้มีมติอนุมัติให้ SBM
ลงทุนโครงการจัดตั้งศูนย์ทดสอบและจัดหาเครื่องทดสอบระบบจานเบรก – ดุมเบรก ที่สำนักงานใหญ่
อำเภอบางพลี จังหวัดสมุทรปราการ เป็นเงินลงทุน 55 ล้านบาท
ซึ่งคาดว่าจะเริ่มทดลองใช้ในไตรมาส 3 ปี 2552

• มีนาคม 2551 คณะกรรมการบริษัทฯ ได้มีมติอนุมัติให้บริษัทฯ ขยายกำลังการผลิต Axle Shaft
(ในส่วนของ Forging Line) ที่นิคมอุตสาหกรรมอีสเทิร์นซีบอร์ด จังหวัดระยอง เป็นเงินลงทุน
163 ล้านบาท โดยคาดว่าจะสามารถทำการผลิตได้ในสิ้นปี 2552

• เมษายน 2551 คณะกรรมการบริษัทฯ ได้มีมติอนุมัติให้ SBM ลงทุนสร้างคลังสินค้า
ที่นิคมอุตสาหกรรมอมตะซิตี้ จังหวัดระยอง เป็นเงินลงทุน 21.5 ล้านบาท

• พฤษภาคม 2551 คณะกรรมการบริษัทฯ ได้มีมติอนุมัติให้บริษัทฯ ติดตั้งระบบสารสนเทศ ERP
(Enterprise Resource Planning) เป็นเงินลงทุน 47.75 ล้านบาท

• พฤษภาคม 2551 คณะกรรมการบริษัทฯ ได้มีมติอนุมัติให้บริษัทฯ ขยายกำลังการผลิต Axle
Shaft สำหรับรถบรรทุกขนาดใหญ่ ที่นิคมอุตสาหกรรมอีสเทิร์นซีบอร์ด จังหวัดระยอง เป็นเงินลงทุน
259.76 ล้านบาท ทั้งนี้ บริษัทฯได้พิจารณาทบทวนโครงการ
โดยให้มีการลงทุนเฉพาะในเครื่องจักรบางส่วน และให้ชะลอการลงทุนสำหรับสายการผลิตงานกลึง
(Machining Line) ออกไป จนกว่าสถานการณ์อุตสาหกรรมรถยนต์จะมีแนวโน้มที่ดีขึ้น

• พฤษภาคม 2551 คณะกรรมการบริษัทฯ ได้มีมติอนุมัติให้ SBM ลงทุนขยายกำลังการผลิต Hub
Front ที่สำนักงานใหญ่ อำเภอบางพลี จังหวัดสมุทรปราการ เป็นเงินลงทุน 14.18 ล้านบาท

• พฤษภาคม 2551 บริษัทฯได้รับรางวัลสถานประกอบการดีเด่นด้านความปลอดภัย ระดับจังหวัด

• กันยายน 2551 คณะกรรมการบริษัทฯ ได้มีมติอนุมัติให้ SBM ลงทุนสายการผลิตผลิตภัณฑ์ใหม่
Differential Case และ Differential Case Bearing ที่นิคมอุตสาหกรรมอมตะซิตี้
จังหวัดระยอง เป็นเงินลงทุน 104 ล้านบาท

• กันยายน 2551 บริษัทในกลุ่มสมบูรณ์ทั้ง 3 บริษัท ได้แก่ SAT SBM และ BSK
ได้รับเลือกจากกรมสวัสดิการและคุ้มครองแรงงานให้เป็นสถานประกอบการดีเด่นด้านแรงงานสัมพันธ์และสวัสดิการแรงงาน

-   ตุลาคม 2551 บริษัทฯ ได้รับโล่เกียรติคุณองค์กรที่มีกิจกรรมพัฒนาสังคมดีเด่น ปี 2551
    จากกระทรวงการพัฒนาสังคมและความมั่นคงของมนุษย์

รางวัลที่ได้รับจากลูกค้า ประจำปี 2551

  • Best Quality Award from Honda& Direct Delivery Award from Isuzu
  (SBM)

  • Quality Award: Excellent in zero defects from MMTh (BSK)

  • Quality Award: Excellent in zero defects from MMTh (SAT)

2.  ลักษณะการประกอบธุรกิจของบริษัทฯ และบริษัทย่อย

บริษัทฯและบริษัทย่อย ประกอบธุรกิจผลิตชิ้นส่วนสำหรับอุตสาหกรรมยานยนต์ เช่น รถยนต์นั่ง
รถกระบะ รถบรรทุกและอุตสาหกรรมเครื่องใช้ไฟฟ้า โดยกลุ่มลูกค้าหลักได้แก่ผู้ประกอบยานยนต์
(Original Equipment Manufacturer “OEM”) ทั้งในประเทศ
และต่างประเทศซึ่งมีการทำสัญญาซื้อขายระยะยาว และผู้ค้าชิ้นส่วนอะไหล่ (Replacement
Equipment Manufacturer “REM”)

การดำเนินงานของแต่ละบริษัทในกลุ่ม มีนโยบายเติบโตไปกับลูกค้า
โดยมุ่งเน้นการสร้างมูลค่าเพิ่มให้แก่องค์กรและ ผู้มีส่วนได้เสีย โดยมีผลิตภัณฑ์ที่แตกต่างกัน
ในด้านการดำเนินงานนั้นแต่ละบริษัทจะมีการดำเนินงานเสมือนเป็นหน่วยธุรกิจ (Business Unit
“BU”) ขององค์กร โดยคณะกรรมการบริษัทฯ มีหน้าที่ในการกำหนดนโยบายรวม
เพื่อให้บริษัทในกลุ่มแต่ละบริษัทนำไปปฏิบัติใช้ซึ่งหมายถึง SAT, SBM, BSK และ ICP
ซึ่งผู้บริหารในแต่ละสายงานสาย จะต้องรายงานการปฏิบัติงานต่อกรรมการผู้อำนวยการ ฯ
ทั้งนี้ในด้านการดำเนินงานแต่ละบริษัทมีการกำหนด เป้าหมาย กลยุทธ์การดำเนินธุรกิจ
และมีการติดตามผลร่วมกัน โดยจัดให้มีการประชุมเป็นประจำในการประชุมผู้บริหารของกลุ่มบริษัท
(Executive Committee)

โครงสร้างการถือหุ้นของบริษัทสมบูรณ์ แอ๊ดวานซ์ เทคโนโลยี จำกัด (มหาชน) ณ วันที่ 31
ธันวาคม 2551

* ไม่มีบุคคลที่อาจมีความขัดแย้งถือในบริษัทที่เกี่ยวข้องนี้เกินร้อยละ 10

ผลิตภัณฑ์ของกลุ่มบริษัทสมบูรณ์

+-------------+-----------------+---------------+--------------------+
| บริษัท        | ผลิตภัณฑ์หลัก       | ประเภทลูกค้า    | ลูกค้าหลัก            |
+-------------+-----------------+---------------+--------------------+
| บริษัท สมบูรณ์  | เพลาข้าง (Axle   | รถกระบะ       | บจ. มิตซูบิชิ มอเตอร์ส  |
| แอ๊ดวานซ์     | Shaft)          |               | (ประเทศไทย)        |
| เทคโนโลยี    |                 | รถบรรทุก 10 ล้อ |                    |
| จำกัด        | เพลาแหนบ        |               | บจ. โตโยต้า มอเตอร์ส |
| (มหาชน)     | (Trunnion       |               | ประเทศไทย          |
|             | Shaft)          |               |                    |
| (SAT)       |                 |               | Auto Alliance      |
|             |                 |               | Thailand Co., Ltd. |
|             |                 |               |                    |
|             |                 |               | บจ. อีซูซุ มอเตอร์     |
|             |                 |               | (ประเทศไทย)        |
|             |                 |               |                    |
|             |                 |               | Mitsubishi Motors  |
|             |                 |               | Corporation        |
|             |                 |               | (Japan)            |
+-------------+-----------------+---------------+--------------------+
| บริษัท        | จานเบรก (Disc   | รถกระบะ &     | บจ. มิตซูบิชิ มอเตอร์ส  |
| สมบูร        | Brake)          | รถยนต์ผู้โดยสาร  | (ประเทศไทย)        |
| ณ์หล่อเหล็กเหน |                 |               |                    |
| ียวอุตสาหกรรม | เบรกดุม (Drum    | รถกระบะ &     | บจ. ฮอนด้า ออโตโมบิล |
| จำกัด        | Brake)          | รถยนต์ผู้โดยสาร  | (ประเทศไทย)        |
|             |                 |               |                    |
| (SBM)       | ท่อร่วมไอเสีย      | รถกระบะ &     | บจ. ไทยฮอนด้า       |
|             | (Exhaust        | รถยนต์ผู้โดยสาร  | แมนูแฟคเจอริ่ง        |
|             | Manifold)       |               |                    |
|             |                 | รถกระบะ &     | Auto Alliance      |
|             | จ               | รถยนต์ผู้โดยสาร  | Thailand Co.,      |
|             | านไฟ&ดุมล้อช่วยแรง |               | Ltd.,              |
|             | (Fly Wheel Comp | รถกระบะ &     |                    |
|             | & Fly Wheel)    | รถยนต์ผู้โดยสาร  | บจ. ฮีโน่ มอเตอร์     |
|             |                 |               | แมนูแฟคเจอรริ่ง       |
|             | แท่นยึด (Bracket) |               |                    |
|             |                 |               | บจ. อีซูซุ มอเตอร์     |
|             |                 |               | (ประเทศไทย)        |
+-------------+-----------------+---------------+--------------------+
|             |                 |               |                    |
+-------------+-----------------+---------------+--------------------+
|             |                 |               |                    |
+-------------+-----------------+---------------+--------------------+
| บริษัท        | ผลิตภัณฑ์หลัก       | ประเภทลูกค้า    | ลูกค้าหลัก            |
+-------------+-----------------+---------------+--------------------+
| บริษัท        | แหนบแผ่น (Leaf   | รถกระบะ &     | บจ. มิตซูบิชิ มอเตอร์ส  |
| บางกอกสปริง  | Spring)         | รถบรรทุก       | (ประเทศไทย)        |
| อินดัสเตรียล   |                 |               |                    |
| จำกัด        | เหล็กกันโคลง      | รถกระบะ &     | บจ. โตโยต้ามอเตอร์ส  |
|             | (Stabilizer     | รถยนต์ผู้โดยสาร  | ประเทศไทย          |
| (BSK)       | Bar)            |               |                    |
|             |                 | รถกระบะ &     | บจ. ฮอนด้า ออโตโมบิล |
|             | สปริงขดขึ้นรูปร้อน   | รถยนต์ผู้โดยสาร  | (ประเทศไทย)        |
|             | (Hot Coil       |               |                    |
|             | Spring)         | เครื่อง         | บจ. สยามนิสสัน       |
|             |                 | ยนต์อเนกประสงค์ | ออโตโมบิล           |
|             | วาล์ว (Valve)    | รถจักรยานยนต์   |                    |
|             | และ พุชรอด (Push | และเครื่อง      | บจ. ย่งกี่ (1995)     |
|             | Rod)            | ยนต์อเนกประสงค์ |                    |
|             |                 |               | Mitsubishi Steel   |
|             | เคร             | ใช้ภายใ        | Manufacturing Co., |
|             | ื่องมือที่ใช้ในการผลิต | นของบริษัทในกลุ่ม | Ltd.               |
|             | (Tooling, Jig   |               |                    |
|             | Fixture และ     |               |                    |
|             | Mold)           |               |                    |
+-------------+-----------------+---------------+--------------------+
| บริษัท        | จานเบรก (Disc   | รถยนต์ผู้โดยสาร  | บจ. ฮอนด้า ออโตโมบิล |
| อิน          | Brake)          |               | (ประเทศไทย)        |
| เตอร์เนชั่นแนล |                 | รถกระบะ &     |                    |
| แคสติ้ง       | เบรกดุม (Drum    | รถยนต์ผู้โดยสาร  | บจ. อีซูซุ มอเตอร์     |
| โปรดักส์ จำกัด | Brake)          |               | (ประเทศไทย         |
|             |                 | รถกระบะ       |                    |
| (ICP)       | เพลาลูกเบี้ยว      |               | บจ. มิตซูบิชิ มอเตอร์ส  |
|             | (Camshaft)      | รถกระบะ &     | (ประเทศไทย)        |
|             |                 | รถยนต์ผู้โดยสาร  |                    |
|             | ดุมล้อช่วยแรง (Fly |               | บจ. สยามคูโบต้า      |
|             | Wheel)          | รถกระบะ       | อินดัสเตรียล          |
|             |                 |               |                    |
|             | ท่อร่วมไอเสีย      | รถแทรคเตอร์    | บจ. สยามคูโบต้า      |
|             | (Exhaust        |               | แทรคเตอร์           |
|             | Manifold)       | รถแทรคเตอร์    |                    |
|             |                 |               | บจ. ฮีโน่ มอเตอร์     |
|             | กระปุกเกียร์ (Gear |               | แมนูแฟคเจอรริ่ง       |
|             | Box)            |               |                    |
|             |                 |               |                    |
|             | ฝาครอบล้อช่วยแรง  |               |                    |
|             | (Housing Fly    |               |                    |
|             | Wheel)          |               |                    |
+-------------+-----------------+---------------+--------------------+

หมายเหตุ: ผลิตภัณฑ์หลักของบริษัท อินเตอร์เนชั่นแนล แคสติ้ง โปรดักส์ จำกัด จะขายผ่านบริษัท
สมบูรณ์หล่อเหล็กเหนียวอุตสาหกรรม จำกัด เป็นส่วนใหญ่

นอกเหนือจาก 3 บริษัทย่อยที่ได้กล่าวมาแล้ว กลุ่มบริษัทสมบูรณ์มีเงินลงทุนในบริษัทอื่น ๆ
ที่ดำเนินธุรกิจเกี่ยวข้องกับการผลิตชิ้นส่วนยานยนต์ ซึ่ง SBM และ BSK เป็นบริษัทผู้ลงทุน
โดยเงินลงทุน ณ วันที่ 31 ธันวาคม 2551มีรายละเอียดดังนี้

  --------------------- ----------- ------- ------------------------------------------------
  บริษัทที่เกี่ยวข้อง          ทุนชำระแล้ว   % ลงทุน  ลักษณะการประกอบธุรกิจหลัก
                        (ล้านบาท)            

  บริษัท ยามาดะ สมบูรณ์     150.00      20.00   ผลิตและจำหน่ายชิ้นส่วนยานยนต์ แกนพวงมาลัย ปั๊มน้ำ ปั๊มน้ำมัน
  จำกัด                                      

  บริษัท นิชินโบะ สมบูรณ์     732.60      2.90    ผลิตและจำหน่ายชิ้นส่วนยานยนต์ประเภทระบบเบรก
  ออโตโมทีฟ จำกัด                             

  บริษัท สมบูรณ์ โซมิค       300.00      1.80    ผลิตและจำหน่ายชิ้นส่วนยานยนต์ เช่น ลูกหมาก คันชัก และคันส่ง
  แมนูแฟคเจอริ่ง จำกัด                          (Tie Rod End)

  บริษัท ซึชิโยชิ สมบูรณ์      72.00       21.25   ผลิตและจำหน่ายสินค้าประเภททรายเคลือบเรซินสำหรับงานหล่อ
  โคเตท แซนด์ จำกัด                           
  --------------------- ----------- ------- ------------------------------------------------

  3.3 โครงสร้างรายได้แยกตามผลิตภัณฑ์

โครงสร้างรายได้ของบริษัทฯ และบริษัทย่อยแยกตามผลิตภัณฑ์หลักในปี 2551 และปี 2550
สามารถจำแนกได้ดังนี้

+------------------+------+-------+----------+-------+--------+------+
| ผลิตภัณฑ์           | ด    | %     | งบการเงิน |       | งบ     |      |
|                  | ำเนิน | การถ  |          |       | การเงิน |      |
|                  |      | ือหุ้นขอ | ปี 2551   |       |        |      |
|                  | กา   | งบริษัท |          |       | ปี 2550 |      |
|                  | รโดย |       |          |       |        |      |
+------------------+------+-------+----------+-------+--------+------+
|                  |      |       | รายได้    | %     | รายได้  | %    |
+------------------+------+-------+----------+-------+--------+------+
| เพลาข้าง          |      |       |   1,846  | 31    |        | 34   |
|                  |  SAT |       |          |       |  1,728 |      |
+------------------+------+-------+----------+-------+--------+------+
| แหนบแผ่น          |      |       |   643    | 11    |   578  | 11   |
|                  |  BSK | 99.99 |          |       |        |      |
+------------------+------+-------+----------+-------+--------+------+
| จานเบรกและเบรกดุม |      |       |   700    | 12    |   650  | 13   |
|                  |  SBM | 99.99 |          |       |        |      |
+------------------+------+-------+----------+-------+--------+------+
| เหล็กกันโคลง       |      |       |   418    | 7     |   365  | 7    |
|                  |  BSK | 99.99 |          |       |        |      |
+------------------+------+-------+----------+-------+--------+------+
| สปริงขด           | BSK  | 99.99 |   388    | 7     |   270  | 5    |
+------------------+------+-------+----------+-------+--------+------+
| ท่อร่วมไอเสีย       |      |       |   383    | 6     |   277  | 5    |
|                  |  SBM | 99.99 |          |       |        |      |
+------------------+------+-------+----------+-------+--------+------+
| จา               |      |       |   251    | 4     |   251  | 5    |
| นไฟและดุมล้อช่วยแรง |  SBM | 99.99 |          |       |        |      |
+------------------+------+-------+----------+-------+--------+------+
| อื่นๆ*             |      |       |   1,185  | 20    |   860  | 17   |
+------------------+------+-------+----------+-------+--------+------+
| รวมรา            |      |       |   5,814  | 98    |        | 98   |
| ยได้จากการขายสินค้า |      |       |          |       |  4,979 |      |
+------------------+------+-------+----------+-------+--------+------+
| รายได้อื่นๆ         |      |       |   121    | 2     |   114  | 2    |
+------------------+------+-------+----------+-------+--------+------+
| รวมรายได้         |      |       |   5,935  | 100   |        | 100  |
|                  |      |       |          |       |  5,093 |      |
+------------------+------+-------+----------+-------+--------+------+

หมายเหตุ

* ผลิตภัณฑ์อื่น ๆ อาทิเช่น เพลาแหนบ วาล์ว พุชรอด แท่นยึด และผลิตภัณฑ์อื่นๆ ทั้งสิ้นรวมกันกว่า
20 รายการ

  3.4 เป้าหมายในการดำเนินธุรกิจ

บริษัทฯ มีเป้าหมายในการเป็นผู้ผลิตชิ้นส่วนยานยนต์ชั้นนำในภูมิภาคอาเซียน
ที่ให้บริการลูกค้าอย่างครบวงจรและเติบโตไปพร้อมกับลูกค้า
โดยมุ่งเน้นการสร้างมูลค่าเพิ่มให้แก่องค์กร ผู้ถือหุ้น และผู้มีส่วนได้ส่วนเสีย
มุ่งเน้นให้มีระบบธรรมาภิบาล การจัดการบริหารความเสี่ยง มีระบบการควบคุมภายในที่ดี
และมีความรับผิดชอบต่อสังคม

เพื่อสร้างขีดความสามารถการแข่งขันในระยะยาว
บริษัทฯมุ่งเน้นการพัฒนากระบวนการผลิตให้มีการผลิตสินค้าที่มีคุณภาพสูง
ตอบสนองต่อความต้องการของลูกค้าอย่างต่อเนื่อง มีส่วนร่วมในการออกแบบ และพัฒนาผลิตภัณฑ์
รวมถึงการแสวงหาโอกาสใหม่ ๆ ในการขยายทั้งตลาดในประเทศและต่างประเทศ
โดยใช้ความเชี่ยวชาญที่มีอยู่ต่อยอดไปสู่ผลิตภัณฑ์อื่น ๆ ที่มีมูลค่าเพิ่ม นอกจากนี้ ในช่วงปี 2552
ซึ่งเป็นภาวะวิกฤตเศรษฐกิจ บริษัทฯมุ่งเน้นรักษาสภาพคล่องและความแข็งแกร่งทางการเงิน
การมุ่งพัฒนากระบวนการทำงานให้มีประสิทธิภาพสูงสุด

พร้อมกันนี้ บริษัทฯ มุ่งเน้นการพัฒนาบุคลากร
โดยส่งเสริมให้เกิดความคิดสร้างสรรค์เพื่อสร้างนวัตกรรมให้เกิดขึ้นในองค์กร
มีการจัดการเรียนรู้ภายใน (Knowledge Management; KM)
เพื่อพัฒนาบุคลากรให้มีความรู้ความสามารถในแต่ละสายงาน โดยเฉพาะในงานวิศวกรรม
และการออกแบบพัฒนาผลิตภัณฑ์ ส่งเสริมการคิดสร้างสรรค์ร่วมกันระหว่างสายงาน
และจัดโปรแกรมพัฒนาการทำงานเป็นทีมอย่างต่อเนื่อง